BANPU ออกหุ้นกู้ 3 ชุด ชูดอกเบี้ยสูงสุด 4.10% ขายสถาบัน-รายย่อย 2-7 มี.ค.นี้
BANPU เตรียมออกหุ้นกู้ 3 ชุด อายุ 5 ปี, 7 ปี และ 10 ปี กำหนดชำระดอกเบี้ยทุก 6 เดือน ตลอดอายุหุ้นกู้ พร้อมเสนอขายสถาบัน-นักลงทุนทั่วไป ระหว่างวันที่ 2-7 มี.ค.66
BANPU จ่อออกหุ้นกู้ 3 รุ่น ชูดอกเบี้ยสูงสุด 4.10% เตรียมขายสถาบัน-นักลงทุนทั่วไป 2-7 มี.ค.นี้  
27 ม.ค. 2566

บริษัท บ้านปู จำกัด (มหาชน) หรือ BANPU ระบุว่า บริษัทเตรียมเสนอขายหุ้นกู้ ครั้งที่ 1/2566  จำนวน 3 ชุด
ชุดที่ 1 ครบกำหนดไถ่ถอนปี พ.ศ. 2571 อายุ 5 ปี อัตราดอกเบี้ยคงที่ร้อยละ 3.10 – 3.30 ต่อปี ชำระดอกเบี้ยทุก 6 เดือน ตลอดอายุหุ้นกู้
ชุดที่ 2 ครบกำหนดไถ่ถอนปี พ.ศ. 2573 อายุ 7 ปี อัตราดอกเบี้ยคงที่ร้อยละ 3.60 – 3.80 ต่อปี ชำระดอกเบี้ยทุก 6 เดือนตลอดอายุหุ้นกู้
ชุดที่ 3 ครบกำหนดไถ่ถอนปี พ.ศ. 2576 อายุ 10 ปี อัตราดอกเบี้ยคงที่ร้อยละ 3.90 – 4.10 ต่อปี ชำระดอกเบี้ยทุก 6 เดือน ตลอดอายุหุ้นกู้
โดยบริษัทเสนอขายให้แก่ประชาชนเป็นการทั่วไป (ผู้ลงทุนทั่วไป และผู้ลงทุนสถาบัน) ระหว่างวันที่  2 – 3 และ 7 มีนาคม พ.ศ. 2566 ผ่านผู้จัดการการจัดจำหน่ายหุ้นกู้ ได้แก่ ธนาคารกรุงเทพ, ธนาคารกรุงไทย, ธนาคารทหารไทยธนชาต (รวมบริษัท หลักทรัพย์ ธนชาต จำกัด (มหาชน) ธนาคาร ซีไอเอ็มบี ไทย
ทั้งนี้ บริษัทจะนำเงินไปชำระคืนหนี้ ซึ่งรวมถึงเงินกู้ ตั๋วสัญญาใช้เงินจากสถาบันการเงิน และจากการออกตราสารหนี้  รวมทั้งใช้เป็นเงินทุนหมุนเวียน